b'\n_START_ARTICLE_\n11. egyptiske dynasti\n_START_SECTION_\nDokumentasjon\n_START_PARAGRAPH_\nManethos utsagn at ellevete dynasti besto av 16 konger som styrte i 43 \xc3\xa5r er motsagt av samtidige inskripsjoner og av Turinopapyrusen. Deres felles vitnem\xc3\xa5l befester at dette konged\xc3\xb8mmet besto av sju konger som styrte til sammen i 143 \xc3\xa5r. Imidlertid var Manethos vitnem\xc3\xa5l om at dette dynastiet var basert i Teben bekreftet av samtidige bevis. Det var i l\xc3\xb8pet av dette dynastiet hele oldtidens Egypt ble forent uner mellomriket._NEWLINE_Dette dynastiet sporet sin opprinnelse tilbake til en nomark (\xc2\xabguvern\xc3\xb8r\xc2\xbb) av Teben, \xc2\xabIntef den store, s\xc3\xb8nn av Iku\xc2\xbb, som er nevnt i et antall samtidige inskripsjoner. Imidlertid er hans n\xc3\xa6rmeste etterf\xc3\xb8lger Mentuhotep I betraktet som den f\xc3\xb8rste konge (farao) av dette dynastiet._NEWLINE_En inskripsjon som ble innsk\xc3\xa5ret i l\xc3\xb8pet av styret til Wahankh Intef II viser at han var den f\xc3\xb8rste i dette dynastiet som hevdet \xc3\xa5 styre over hele Egypt, en p\xc3\xa5stand som f\xc3\xb8rte dynastiet i Teben i konflikt med herskerne i Herakleopolis Magna, det tiende dynasti. Intef drev flere krigstokt nordover og erobret den betydningsfulle nome Abydos._NEWLINE_Krigf\xc3\xb8ring fortsatte periodisk mellom herskerne i Teben og Herakleopolis fram til det 14. regjerings\xc3\xa5ret til Nebhetepra Mentuhotep II da Herakleopolis ble beseiret, og det ellevte dynastiet kunne begynne \xc3\xa5 befeste sitt styre. Herskerne i ellevte dynasti sikret p\xc3\xa5 nytt Egypts innflytelse over sine naboer i Afrika og i Midt\xc3\xb8sten. Mentuhotep II sendte nye ekspedisjoner til F\xc3\xb8nikia for \xc3\xa5 sikre seg sedert\xc3\xb8mmer. Sankhkara Mentuhotep III sendte en ekspedisjon fra Keft (gresk: Koptos, dagens Qift) og s\xc3\xb8rover til landet Punt.\n_START_SECTION_\nDynastiets siste farao\n_START_PARAGRAPH_\nStyret til dynastiets siste farao, og s\xc3\xa5ledes slutten p\xc3\xa5 dette dynastiet, er noe av et mysterium. Samtidige nedtegnelser viser til "sju tomme \xc3\xa5r" som fulgte d\xc3\xb8den til Mentuhotep III, hvilket samsvarer med regjeringstiden til Nebtawyra Mentuhotep IV. _NEWLINE_Moderne forskere identifiserer hans vesir Amenemhat med Amenemhat I, den f\xc3\xb8rste farao av det tolvte dynasti, som en del av en teori at Amenemhat ble konge ved et palasskupp. De eneste bestemte detaljer fra Mentuhoteps styre var at to bemerkelsesverdige varsler ble bevitnet ved Wadi Hammamat av visir Amenemhat.'